open-index/open-wikipedia-markdown huggingface dataset:
Սելիմիե մզկիթ (Էդիրնե)

**Սելիմիե մզկիթ** (), օսմանյան ճարտարապետական ոճով կառուցված մզկիթ, որը գտնվում է Թուրքիայի հյուսիսարևմտյան մասում, Էդիրնե քաղաքում։ Ներառված է ՅՈՒՆԵՍԿՕ-ի համաշխարհային ժառանգության օբյեկտների ցանկում։

Սելիմիե մզկիթը, որը կառուցվել է 1569- 1574 թվականներին ճարտարապետ Միմար Սինանի կողմից, համարվում է իսլամական մշակույթի գլուխգործոցներից մեկը և ներառված է ՅՈՒՆԵՍԿՕ-ի համաշխարհային ժառանգության օբյեկտների ցանկում։ Համարվում է Թուրքիայի ամենահարմոնիկ մզկիթներից մեկը։ Մզկիթի համալիրի մեջ մտել է ավանդական ուղղանկյուն բակը, որը կորցրել է իր նշանակությունը՝ դառնալով վայր, որը նախապատրաստում է հավատացյալներին՝ «կապ հաստատելու Ալլահի հետ»։ Բաց հրապարակի կենտրոնում գտնվում է ութանկյուն շատրվանը, որի շուրջը գործում է պատկերասրահ։ Այստեղ է գտնվում մզկիթի գլխավոր մուտքը։ Բակը և մզկիթի շենքը առանձին կառույցներ չեն, այլ մեկ ամբողջություն։ Շենքերի համալիրի այս տեսակը թուրքերեն կոչվում է *külliye* և ներառում է հիվանդանոց, դպրոց, գրադարան, բաղնիքներ, որոնք գտնվում են մզկիթի տարբեր կողմերում, մեդրեսե, հադիսների տուն (), ժամասենյակ և հուշանվերների մի շարք խանութներ։ Համալիրի մեջ է մտնում նաև Բայեզիդ II-ի մզկիթը (), որտեղ ներկայումս տեղակայված է առողջապահության թանգարանը։ Սինանը կառուցել է ութ հատվածներից բաղկացած սրահ, որոնք բաժանված են ութ սյուներով։

## Ծանոթագրություններ

## Արտաքին հղումներ
* Всеобщая история искусств. Том 2, книга вторая. Искусство Турции.

Կատեգորիա:Թուրքիայի մզկիթներ
Կատեգորիա:1574 հիմնադրումներ
Կատեգորիա:Համաշխարհային ժառանգություն Թուրքիայում
Կատեգորիա:Գմբեթավոր կրոնական շենքեր և կառույցներ
Կատեգորիա:Թուրքիայի պատմական տեղավայրեր
Կատեգորիա:Թուրքիայի մշակույթ
Կատեգորիա:Կոստանդնուպոլիս
Կատեգորիա:Միմար Սինանի նախագծած կառույցներ
Դյուլբեր

**Պալատ «Դյուլբեր»**, կառուցվել է 19-րդ դարում Պետրա Նիկոլաևիչ իշխանի կողմից։ Գտնվում է Ղրիմի հարավային ափին։
 
## Պատմություն
250px|մինի|աջից|Դյուլբեր պալատի խուզարկում, 1918 թվական
Պալատը կառուցվել է 1895-1897 թվականներին։ Շինարարության ղեկավարը ճարտարապետ Նիկոլայ Կրասնովն էր, նա եղել է նաև Լիվադիսկի և Յուսուպովսկի պալատների հեղինակը։ Մեծ իշխան Ալեքսանդր Միխայլովիչը Դյուլբեր պալատը համեմատել է «Սինեյ Բորոդի» պալատի հետ։ Շինության գմբեթը փայլում էր արծաթի պես։
 
Փետրվարյան հեղափոխությունից հետո Ժամանակավոր կառավարությունը որոշ ռոմանովների թույլատրեց մեկնել Ղրիմ։ Ղրմում հաստատվելուց հետո խորհրդային իշխանությունը սպառնում էր նրանց։
 
Ատամնավոր պալատի պատերը հաստ էին և թագավորների համար հարմար բնակատեղի էր։ Մեխ իշխան Ալեքսանդր Միխայելովիչը պաշտպանության պալատում դարձել էր Զադարոժնու աջ ձեռքը։ Նա որպես պրոֆեսիոնալ զինվորական օգնել է վերազինել գնդացիներին և այլ կարևոր գործեր է կատարել։
 
Նրանք փրկվել են լուծարումից։ 1919 թվականի ապրիլին նրանք գաղթել են Ռուսաստանից։
 
1922 թվականին Դյուլբեր կալվածքը վերանվանվել է Կարմիր բանակ։ 1938 թվականին կառուցվել է երկրորդ մասնաշենքը մավրիտանական ոճով։ Հայրենական մեծ պատերազմի ժամանակ պալատը մեծապես վնասվել է, սակայն հետպատերազմյան ժամանակաշրջանում նորից վերականգնվել է։ Հետագայում այնտեղ հանգստանում Էին ԽՄԿԿ-ի բարձրաստիճան ֆունկցիոներներ։
 
Այժմ հանդիսանում է առողջարան։
## Նկարագրություն
Դյուլբեր բառը թարգմանաբար նշանակում է «գեղեցիկ», «պաշտելի»։
 
Պալատը, որը կառուցվել է մավրիտանական ոճով ներկայացնում է արծաթագույն գմբեթով, կամարաձև պատուհաններով և ատամնավոր պատերով է սպիտակավուն շենք։ Այն զարդարում են կապույտ զարդերը և գունավոր խճանկարները։ Պալատի շուրջը կա այգի, որը ձգվում է գլխավոր մուտքի դարպասներից մինչև ծով։ Բուսաբանական այգու մակերեսը 6 հա է, այնտեղ աճում են կաղնիներ, սոսիներ, սեքվոյադենդրոն հսկայական, խնկենիներ, մայրիներ, սոճիներ, նոճիներ, սեքվոյաներ, ձիթապտուղ և վարդեր։

## Պատկերասրահ

Фасад дворца Дюльбер.jpg|Պալատի ժամանակակից տեսքը
Yalta old 5.jpeg|Պալատի տեսքը հեռվից, 20-րդ դար


Ocherki Kryma 011 pic002.jpg|Դյուլբերի ընդհանուր տեսքը, 1902 թվական


## Գրականություն
* Վ. Սերգեև. «Դյուլբեր — նշանակում է գեղեցիկ». Ամսագիր «Նոր Ղրիմ:Առողջարաններ և զբոսաշրջություն»
* Մոսլով Ա. Ա. «Թագավորի վերջին հայտարարություն». Հիշողություններ պալատի պետի գրասենյակից։ 1900—1916. Մ., 2006:
* Ալեքսանդր Միխայելովիչ Ռեմանով։ «Հիշողություններ մեծ իշխանից»։ Մոսկվա, 2001.
* Ն.Կալինին, Ա. Կադիևիչ, Մ.Զեմլյանիչենկո։ «Կայսերական բակի ճարտարապետ Ն. Պ. Կրասնով» 2003
## Ծանոթագրություններ

## Արտաքին հղումներ
* Санаторный комплекс Дюльбер Официальный сайт
* Замок Дюльбер на сайте Qrim.ru
* Информация о дворце на сайте Allcastle.info
* Санаторный комплекс Дюльбер. Фото. Панорамы.

Կատեգորիա:Ղրիմի տեսարժան վայրեր
Կատեգորիա:Ղրիմի շենքեր և կառույցներ
Ֆիոնա Դոլման

**Ֆիոնա Ջեյն Դոլման** (, ), շոտլանդացի դերասանուհի։

## Կենսագրություն
Ֆիոնա Ջեյն Դոլմանը ծնվել է 1970 թվականի հունվարի 1 - ին Շոտլանդիայի Ֆինդհորն գյուղում, դառնալով Գորդոն և Ռոուզմերի Դոլմանների կրտսեր երեխան։ 1995 թվականի Ֆիոնան տեղափոխվեց Ջիբլարթար, երբ հորը տեղափոխեցին  «RAF»։

## Կարիերա
Ֆիոնան կինոյում դեբյուտել է 1993 թվականին խաղալով Ջուլի Մագֆարդի դերը «Քրեական սպանություններ» հեռուստասերիալի «Սպիտակ տուն։ Սպանություն ֆերմայում» սերիայում։ Ընդհանուր Ֆիոնան խաղացել է 24 ֆիլմերում և հեռուստասերիալներում։

## Անձնական կյանք
2000 թվականի մայիսի 8 - ից Ֆիոնան ամուսնացել է կինոռեժիսոր Մարտին Կարրիի հետ (ծնվ.1971), 2012 թվականից նրա հետ չի ապրում։

2012 թվականից Ֆիոնան պաշտոնապես ամուսնացել է։ Զույգը ունի աղջիկ՝ Մեդելին Շարլոտա Դոլմանը, ով ծնվել է 2013 թվականի օգոստոսին։

## Ընտրված ֆիլմագրություն

## Ծանոթագրություններ

Կատեգորիա:Շոտլանդացի դերասաններ
Կատեգորիա:Հեռուստատեսային դերասանուհիներ
Զբոսանք (այլ կիրառումներ)

**Զբոսանք** անվանումը կարող է ունենալ հետևյալ կիրառումները․

* Զբոսանք - ֆրանսիացի նկարիչ Օգյուստ Ռենուարի կտավը՝ նկարված 1870 թվականին,
* Զբոսանք - ամերիկյան պատմական ֆիլմ, որը պատմում է ֆրանսիացի լարախաղաց Ֆիլիպ Պետիի մասին։
Սև աստղի շքանշան

**Սև աստղի շքանշան** (), Ֆրանսիայի կառավարության սահմանադրական գաղութային պարգև։

## Պատմություն
Ստեղծվել է 1889 թվականի դեկտեմբերի 1-ին Պորտո Նովոյում (Բենինի ներկայիս հանրապետության մայրաքաղաքում), ապագա թագավոր Դագոմեյա Տոֆֆայի կողմից.:

1892 թվականի օգոստոսի 30-ին նոր կանոնադրություն ստացավ և 1894 թվականի հուլիսի 30-ին պաշտոնապես ընդունվել է Ֆրանսիայի կառավարության կողմից, ինչպես պարգև, որը տրվում է Արևմտյան Աֆրիկայում Ֆրանսիայի ազդեցության տարածման համար։

Առաջին աշխարհամարտի տարիներին շքանշանով պարգևատրվել են արտասահմանյան երկրների՝ Ֆրանսիայի դաշնակիցների և Ռուսական կայսրության սպաները։

Փոփոխությունների հետ միասին, որոնք կանոնադրության մեջ են ավելացվել ի հուլիսի 14-ին, շքանշանով կարող էին պարգևատրվել 29 տարեկանից բարձր անձինք, որոնք ծառայել էին Ֆրանսիական Արևմտյան Աֆրիկայում ոչ քիչ քան 9 տարի։

Ինչպես և Ֆրանսիայի մյուս գաղութային շքանշանները, այն նույնպես դեկրետով լուծարքի է ենթարկվել 1963 թվականի դեկտեմբերի 3-ից Ֆրանսիայի պետական օրդենի օրենսդրական որոշման հետ։ Պարգևատրվածներից հետո իրավունք կար կրել Սև աստղի շքանշանը։

Բենինի անկախության հռչակումից հետո շքանշանը օգտագործվել է որպես այդ պետության պետական պարգև (Բենինի Սև աստղի շքանշան)։

## Աստիճաններ
# 80px — Մեծ խաչի ասպետ ()
# 80px — Մեծն սպա ()
# 80px — կոմանդոր ()
# 80px — Սպա()
# 80px — Ասպետ ()

## Պարգևատրվածներ
* Բորիս Իոսիֆովիչ Դոլիվո Դոբրովոլսկի՝ առաջին աստիճանի կապիտան (1904 — սպա; 1909 — կոմանդոր)
* Նիկոլայ Օտտովիչ ֆոն Էսսեն՝ ռուս ադմիրալ, Բալթյան ծովի նավատորմի հրամանատար (Օրդենի մեծ խաչ, 1914).
* Պեշկով Լեոնտիյ Նիկոլաևիչ՝ Ֆելդեգերյան կորպուսի պորուչիկ (Կավալեր, 01 հուլիսի, 1909)

## Ծանոթագրություններ

Կատեգորիա:Ասպետության շքանշաններ
Զեյլար (այլ կիրառումներ)

**Զեյլար** անվանումը կարող է ունենալ հետևյալ կիրառումները․

* Զեյլար - գյուղ Արևմտյան Հայաստանում, Խարբերդի վիլայեթի Խարբերդի գավառում,
* Զեյլար - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում,
* Զեյլար - գյուղ Արևմտյան Հայաստանում, Դիարբեքիրի վիլայեթի Մարդինի գավառում։
WAMP

thumb|400px|LAMP- ի շինարարական բլոկների 7 ընդհանուր համակարգի միջավայրի բարձր մակարդակի սխեմա, որտեղ ներկայացվում եբ ընտրովի օգտագործման վեբ կոճակներ:

**WAMP**, հապավում «Windows, Apache, MySQL և PHP». 
Մի ամբողջական շարք ծրագրային փաթեթների շարքի հապավում է, համաձայն  ОС-ի, 
կազմված  է բառերի առաջին տառերով.  Իրականացվում է ***[[LAMP]]***-ից, որտեղ առաջին բառը նշանակում է  Linux. Գոյություն ունի նաև ***MAMP***,  Mac OS-ից. Այս ծրագրային փաթեթը կիրառվում է վեբ ծրագրավորման համար.

WAMP, MAMP և LAMP համակարգերից յուրաքանչյուրը  տեղակայվում է թղթապանակների տեսքով, որոնց միջև կապն այնպես է ստեղծվում, որ այլևս անհրաժեշտություն չառաջանա տեղակայել և գործարկել  կիրառական ծրագրերն առանձին-առանձին։ Սա նշանակում է, որ պետք է ներբեռնել և տեղակայել ընդամենը մեկ ծրագիր, հետևել մանր հարցումներին, որպեսզի պատրաստվի աշխատող սերվեր և թողարկել  վեբ էջը ավելի կարճ ժամանակահատվածում, մինիմալ բարդություններով և քիչ ջանքեր թափելով:.

## Պատրաստի լուծումներ  Windows-ի համար
thumb|300px|right|LAMP- ի որոշիչ բաղադրիչների բարձր մակարդակի սխեմա (Firefox- ը ծառայում է որպես զննարկիչ):

Քանի որ ծրագրերը կիրառական են LAMP-ի համար և հիմնականում աշխատում են  Linux-ի միջավայրում, ապա տեղակայումն ու  փոխադարձ ճշգրտումները Windows-ի համար պահանջում են որոշակի ժամանակ։ Այս խնդրի լուծման համար ստեղծված են մի խումբ ծրագրային փաթեթներ, որոնք թույլատրում են աշխատանքն իրականացնել տեղակայումից անմիջապես հետո։
* Open Server 
* Դենվեր
* XAMPP
* EasyPHP
* VertrigoServ
* WampServer
* MoWeS Portable
* AppServ
* Bitnami
* Endels 
* Uniform Server
* Usbwebserver 
* EleanorServer 

## Նշումներ
Ռոբին Նիկսոն.  Պատրաստում ենք դինամիկ վեբ-կայքեր PHP, MySQL, javascript  CSS (2-րդ թողարկում) ծրագրերի օգնությամբ. 
Պիտեր, 2013. — Ս. 560.

## Ծանոթագրություններ

## Արտաքին հղումներ
*  WAMP-ի պաշտոնական կայք
* Comparision of WAMPs 
* Ընտրում ենք WAMP աշխատանքային պլատֆորմ- միջավայրը  Windows-ի համար
Ժեֆ Ռեն-Ադելաիդ

**Ժեֆ Ռեն-Ադելաիդ** (, ), ֆրանսիացի ֆուտբոլիստ, կիսապաշտպան։ Հանդես է գալիս անգլիական «Արսենալ»-ի և Ֆրանսիայի Մ19 հավաքականի կազմում։

## Ակումբային կարիերա
Ժեֆը սկսել է զբաղվել ֆուտբոլով 6 տարեկանից։ 2010-2015 թվականների ընթացքում ֆուտբոլիստը հանդես է եկել «*Լենս*» ֆուտբոլային ակումբի ակադեմիայում։

2015 թվականի ամռանը ֆուտբոլիստը տեղափոխվել է անգլիական «Արսենալ»։ Թիմը նրա համար վճարել է 1․75 միլիոն ֆունտ։ Թիմի կազմում իր նորամուտը նա նշել է 2016 թվականի հունվարի 9-ին՝ Անգլիայի գավաթի խաղարկության շրջանակներում կայացած «Սանդերլենդ»-ի դեմ խաղում։ Նա 81-րդ րոպեին փոխարինել է Խոել Քեմփբելին, իսկ հանդիպումն ավարտվել է 3-1 հաշվով՝ լոնդոնցիների հաղթանակով։

## Միջազգային կարիերա
2015 թվականին Ռեն-Ադելաիդը դարձել է Եվրոպայի երիտասարդական առաջնության չեմպիոն։

## Վիճակագրություն

## Ձեռքբերումներ
* Անգլիայի գավաթակիր - 2017
* Եվրոպայի չեմպիոն (Մ17) - 2015
* Եվրոպայի առաջնության խորհրդանշական հավաքական (Մ17) - 2015

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Ֆանենդո Ադի

**Ֆանենդո Ադի** (, ), նիգերացի ֆուտբոլիստ, «Պորթլենդ Թիմբերս» ֆուտբոլային ակումբի հարձակվող։

## Կենսագրություն
### Ակումբային գործունեություն
Սկսել է հանդես գալ «Յունիոն Բանկի» երիտասարդական թիմում։ Հետո խաղացել է «Լոգա Այլենդերս» ֆուտբոլային ակումբում։

2009 թվականին տեղափոխվել է սլովակյան «Թրենչին» ֆուտբոլային ակումբ։ 2009-2010 մրցաշրջանում ակումբը Սլովակիայի առաջին լիգայում զբաղեցրել է երկրորդ տեղ՝ զիջելով միայն «ՎիՕնուին»։ Հաջորդ մրցաշրջանում 17 խաղերի ընթացքում Ադին խփել է 11 գնդակ։ Դրանից հետո խաղացողով հետաքրքրվում էին «Ֆեյենորդ» և «Գրոնինգեն» ֆուտբոլային ակումբները։ 2011 թվականի ձմռանը Ադիին դիտարկում էր ամսթերդամական «Այաքս» ֆուտբոլային ակումբը։

2011 թվականի փետրվարին նա երեք տարի ժամանակահատվածով պայմանագիր է կնքել Դոնեցկի «Մետալուրգ» ֆուտբոլային ակումբի հետ։ Ադին խմբում ստացավ 22-րդ համարը, այդ համարով նա արդեն խաղացել էր «Թրենչինում»։ «Մետալուրգը» գնեց Ֆանենդո Ադիին Մուսավենկոս Մգունին փոխարինելու համար, որը տեղափոխվել էր ռուսական «Թերեկ»։ 2011 թվականի փետրվարի 20-ին Ադին խաղացել է իր առաջին խաղը, երբ Թուրքիայի հավաքականը ընկերական խաղում մրցում էր Բելառուսի «Միսնկի» դեմ (0:1), Ադին Ջունիոր Մորաեսի հետ դուրս եկան խաղի 70-րդ րոպեին։

Ուկրաինայի Պրեմիեր լիգայում 2011 թվականի մարտի 12-ին իրենց դաշտում «Սևաստոպլ» ֆուտբոլային ակումբի դեմ խաղում Ադին խաղաց իր առաջին խաղը (1:0), Ադին դուրս եկավ խաղի 78-րդ րոպեին Չիպրիանա Թենասեի հետ։ Հաջորդ՝ 30-րդ փուլում, Ուկրաինայի առաջնությունում խաղացել է Լուցկի «Վոլինի» ֆուտբոլային ակումբի դեմ (1:3), Ադին խփել է իր առաջին գոլը Վիտալի Նեդելկոյի դարպասը։ 2010-2011 մրցաշրջանում Ադին խաղացել է 9 խաղ և խփել 1 գոլ։

2011 թվականի հունիսին Ադին հրավիրվեց դիտարկվելու Կիևի «Դինամո» ֆուտբոլային ակումբում։ Ավստրիայի հավաքականի հետ խաղի ժամանակ նա ստացավ ազդրի վերին հատվածի միկրովնասվածք, որից հետո վերականգնվելու համար պահանջվեց երկու շաբաթ։ Բուժման կուրսի համար նա տեղափոխվել է Կիև։ Չնայած վնասվածքին՝ «Դինամոն» Ադիին 2011 թվականի վերջին վարձավճարով վերցրեց։

2011 թվականի օգոստոսի 27-ին առաջին անգամ հանդես է եկել Ուկրաինայի երիտասարդական առաջնության «Դինամոյի» կազմում Դնեպրոպետրովսկի «Դնեպրի» դեմ արտագնա հանդիպման ժամանակ (0:1), Ադին խաղաց ամբողջ խաղը։ «Դինամոյի» հիմնական կազմում առաջին խաղը տեղ է ունեցել 2011 թվականի սեպտեմբերի 21-ին 1/16 Ուկրաինայի գավաթի ժամանակ եզրափակչում խաղացին Կրեմենչուգի «Կրեմնյայի» դեմ (2:3), Ադին խաղացել է հիմնական կազմում, 15 րոպե անց Կարլոս Կորեի փոխանցումից հետո նա խփել առաջին գոլը։ 2012 թվականի հունվարին տեղափոխվել է Սիմֆերոպոլի «Թավրյու» ֆուտբոլային ակումբ, հետո վերադարձել «Թրենչին»։ 2013 թվականի օգոստոսի 25-ին տեղափոխվել է «Կոպենհագեն» ֆուտբոլային ակումբ։

## Ծանոթագրություններ

## Արտաքին հղումներ
*  
* 
* 

Կատեգորիա:Դինամո Կիևի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրենչինի ֆուտբոլիստներ
Ֆալլուջայի ճակատամարտ

**Ֆալլուջայի ճակատամարտ,** ընթացել է 2013 թվականի վերջից մինչև 2014 թվականի սկիզբը, ճակատամարտի արդյունքում ԻԼԻՊ-ը և մնացած սուննիական ապստամբները գրավեցին Ֆալլուջա քաղաքը։ Դա եղավ առաջին քաղաքներից մեկը, որի վրա կառավարությունը կորցրեց վերահսկողությունը Անբար գավառում բախումների ժամանակ։

## Ճակատամարտը
2013 թվականի դեկտեմբերի 30-ին իրաքյան ուժերը ցրեցին ճամբարը, որտեղ ցույց էին անցկացնում սուննիները։ Այդ միջադեպը զայրացրեց շատ մարդկանց։ Մի քանի զինված մարդիկ հարձակվեցին զինվորական պարեկի վրա։

2014 թվականի հունվարի 2-ին Ալ-Քայդան վերահսկողություն հաստատեց Ռամադիից ոչ հեռու տեղակայված մի քանի փոքր քաղաքների վրա։ Տարածքից բանակի նահանջից հետո ԻԻՊ-ի զինյալները և նրանց դաշնակիցները մտան երկու քաղաքներն էլ։ Համացանցում հայտնվեցին շատ տեսահոլովակներ, որում ցուցադրվում էր ԻԼԻՊ-ի ու ոստիկանության բախումները, և ինչպես ԻԼԻՊ-ը հարձակվում և գրավում էր ոստիկանական տեղամասերը։ 100 բանտարկյալներ ազատ արձակվեցին, զենքերն ու հանդերձանքները գրավվեցին և շատ ոստիկաններ թողեցին իրենց դիրքերը։

Մի քանի հայտարարությունների համաձայն, հունվարի 3-ին քաղաքը ամբողջությամբ գտնվում էր սուննիական ապստամբների վերահսկողության տակ, բայց իրաքյան կառավարությունը հայտարարեց, որ քաղաքը մինչև հիմա գտնվում է Իրաքի վերահսկողության տակ։ Ապստամբները այրեցին ոստիկանական ավտոմեքենաներ և թափահարում էին զենքերով։ Ապստամբները բարձրացրեցին իրենց դրոշը Ֆալլուջայի վրա, դնելով դրոշը ոստիկանության և զինվորական բոլոր դիրքերի վրա, այն բանից հետո, երբ անվտանգության ուժերը լքեցին քաղաքը։

Հունվարի 4-ին քաղաքը ամբողջությամբ գրավվեց սուննիական ապստամբների և Ալ-Քայդայի զինյալների կողմից։ Փորձելով վերադարձնել քաղաքի նկատմամբ վերահսկողությունը, իրաքյան բանակը գնդակոծում էր նրանց ականանետերից, սակայն արդյունքում զոհվեց 8 խաղաղ բնակիչ, իսկ վիրավորվեցին 30-ը։ Ինչպես հաղորդվում է, քաղաքի 60 %-ը գտնվում է ապստամբների վերահսկողության տակ։ Մի փոքր անց, երկրի վարչապետ Նուրի ալ-Մալիկին, հանդես գալով ազգային հեռուստաընկերության եթերում, երդվեց ոչնչացնել «բոլոր ահաբեկչական խմբավորումները»։ Անբար գավառի ոստիկանության պետը հայտարարեց, որ իրաքյան բանակը գտնվում է Ֆալլուջայի արվարձաններում, սակայն հենց քաղաքը վերահսկվում է ԻԼԻՊ-ի և իր դաշնակիցների կողմից։ Բանակցությունների արդյունքում սուննիական ցեղերը հրաժարվեցին օգնել իրաքյան զորքերին մտնել քաղաք։ Իրաքյան ուժերը շարունակեցին ռմբակոծել քաղաքը հարևան ռազմական բազայից։

## Հետևանքները
Երկու տարի անց իրաքյան կառավարությունը վերադարձրեց քաղաքի նկատմամբ վերահսկողությունը։

## Ծանոթագրություններ

Կատեգորիա:ԻԼԻՊ
Կատեգորիա:Իրաք
Կատեգորիա:Ճակատամարտեր այբբենական կարգով
Կատեգորիա:Քաղաքացիական պատերազմ Իրաքում
Զոմիկ (այլ կիրառումներ)

**Զոմիկ** անվանումը կարող է ունենալ հետևյալ կիրառումները․

* Զոմիկ - գյուղ Արևմտյան Հայաստանում, Վանի վիլայեթի Արճեշի գավառում,
* Զոմիկ - գյուղ Արևմտյան Հայաստանում, Էրզրումի վիլայեթի Բայազետի գավառում։
Զնդան (այլ կիրառումներ)

**Զնդան** անվանումը կարող է ունենալ հետևյալ կիրառումները․

* Զնդան - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում,
* Զնդան - դարբինի հիմքային գործիք է, որի վրա պլաստիկ դեֆորմացիայի մեթոդով մետաղները սառը և ջերմային մշակման են ենթարկվում։
Վլադիմիր Բոլդիրև

**Վլադիմիր Անատոլևիչ Բոլդիրև** (), ռուս զինհրամանատար, պահեստազորի բանակի գեներալ։

## Զինվորական ծառայությունը ԽՍՀՄ
Սովետական բանակում է 1967 թվականից։

1971 թվականին ավարտել է Մոսկվայի բարձրագույն ռազմական հրամանատարական ուսումնարանը։

1971 թվականին Բելառուսի ռազմական շրջանում ղեկավարել է մոտոհրաձգային վաշտ և մոտոհրաձգային դասակ, հետագայում դարձել է Չեխոսլովակիայի տարածքում գործող Կենտրոնական զորքերի խմբի մոտոհրաձգային գումարտակի հրամանատար։

1978 թվականին ավարտել է Մ. Վ. Ֆրունզեի անվան ռազմական ակադեմիան։

1978 թվականից բանակի շտաբի օպերատիվ բաժնի ավագ սպա է։

1979 թվականից ծառայել է Մերձբայկալյան զինվորական շրջանի զորամասերում։ Այս շրջանում նա բնակվել է Մոնղոլիայի տարածքում, եղել է մոտոհրաձգային գնդի շտաբի պետ, այնուհետև մոտոհրաձգային դիվիզիայի շտաբի պետ։

1985 թվականին նույն Մերձբայկալյան զինվորական շրջանում, բայց արդեն Բուրյաթիայի ՍՍՀ-ում դարձել է մոտոհրաձգային դիվիզիայի հրամանատար։

Սպայական ծառայության ընթացքում ստացել է զինվորական երեք կոչումներ։

## Զինվորական ծառայությունը Ռուսաստանի Դաշնությունում
1992 թվականին ավարտել է ՌԴ ԶՈւ Գլխավոր շտաբի ռազմական ակադեմիան։

1992 թվականին զբաղեցրել է Լենինգրադի զինվորական շրջանի 6-րդ բանակի շտաբի պետի պաշտոնը, 1994 թվականին դարձել է նույն բանակի հրամանատարը։

1996 թվականի դեկտեմբերից Մերձբայկալյան զինվորական շրջանի զորքերի հրամանատարի առաջին տեղակալ։

1998 թվականի ապրիլից զբաղեցրել է Մերձբայկալյան զինվորական շրջանի շտաբի պետի և հրամանատարի առաջին տեղակալի պաշտոնները։

1998 թվականի դեկտեմբերի 1-ին անց է կացվել Մերձբայկալյան զինվորական շրջանի և Սիբիրի զինվորական շրջանի միավորումը, որի շտաբը գտնվում էր Չիտայում, իսկ գեներալ Վ. Ա. Բոլդիրևը նշանակվում է այս շրջանի հրամանատարի առաջին տեղակալ և շտաբի պետ։

2001 թվականի մարտի 28-ին նշանակվել է Սիբիրի զինվորական շրջանի զորքերի հրամանատար։

2002 թվականի դկետմեբերի 18-ին նշանակվել է Հյուսիսկովկասյան զինվորական շրջանի զորքերի հրամանատար

2003 թվականի դեկտեմբերի 12-ին Ռուսաստանի Դաշնության նախագահի հրամանով Բոլդիրևին շնորհվել է Բանակի գեներալի կոչում։

2004 թվականի հուլիսի 19-ին տեղափոխվել է Պովոլժիե-Ուկրաինական զինվորական շրջան։ Ռազմական շրջանում այս փոփոխության մասին կար կարծիք, որ Բոլդիրևը նախկինում երբեք չի մասնակցել ռազմական գործողությունների և չի կարող էֆեկտիվ իրականացնել Հյուսիսային Կովկասի հակաահաբեկչական գործողությունը, որում հիմնական դերը խաղում էին նրա շրջանի զինվորները։ Այս կարծիքը որոշ չափով հաստատում է այն, որ Բոլդիրևը տեղափոխվել է թիկունքային շրջան չեչենների Նազյար քաղաքի վրա հարձակումից մի քանի օր առաջ։

2008 թվականի հուլիսի 31-ից Ռուսաստանի Դաշնության ցամաքային զորքերի հրամանատարն է։

2009 թվականի դեկտեմբերի 14-ին Բոլդիրևի պայմանագիրը երկարաձգվում է, բայց արդեն 2010 թվականի հունվարի 1-ին ցամաքային զորքերի հրամանատարը ազատման դիմում է գրում։

## Պարգևներ
* «Հայրենիքի առաջ մատուցած ծառայությունների համար» շքանշան IV ասիտճան
* «Զինվորական ծառայության համար» շքանշան
* Մեդալներ
* Ռուսաստանի Դաշնության վաստակավոր ռազմական մասնագետ

## Ծանոթագրություններ
Լինդենբերգի մեդալ

**Լինդենբերգի մեդալ** ()՝ մրցանակ, որը պարգևատրում են Ֆիլատելիայի ոլորտում մեծ ձեռքբերումներ ունեցած մարդկանց։

Որոշ մասը դա համարում է Նոբելյան մրցանակ  ֆիլատելիայի ոլորտում։

## Պատմություն
150px|thumb|left|

### Կազմակերպություն
Մեդալը ստեղծել է Բեռլինի ֆիլատելիստների ակումբը 1905 թվականին՝ ճանաչված ֆիլատելիստ Կառլ Լինդենբերգի (1850-1928) պատվին։ Լինգարդը եղել է դատավոր և գերմանիայի խոշոր ֆիլատելիստ։ Նա նամականիշեր սկսել է հավաքել յոթ տարեկանից, Բեռլինի ֆիլատելիստների ակումբը գլխավորել է 1905 թվականին։ Նա նաև մեծ ներդրում ունի Ժորժ Ֆուրեի (գերմանական նամականիշերի կեղծող) բացահայտման մեջ։

### Պատրաստում
Մեդալի պատրաստման գործը վստահել էին հմուտ  վարպետ՝ Մարքս ֆոն Կավանչիսկիին ()։ 1981 թվականին փոխել են մեդալի ձևը։

## Գրականություն
Արդեն 60 ավելի մարդու պարգևատրել են Լինդենբերգի մեդալով։ 1906—1943 թվականներին տվյալ մրցանակին արժանացել են 30 հոգի, բայց եղել է մրցանակի վերադարձի չորս դեպք (Մարսելուս Կասլոմ, Էդվարդ Էվանս, Էդվարդ Բեկոնոմ, Լուի Անսիո) Առաջին պատերազմյան դեպքերի պատճառով։

## Ծանոթագրություններ

Կատեգորիա:1906 հիմնադրումներ
Կատեգորիա:Ֆիլատելիա
Կատեգորիա:Ֆիլատելիստական հրատարակություններ
Փողոցային պարեր 2

**«Փողոցային պարեր 2»** (), 2012 թվականի բրիտանական և գերմանական ֆիլմ։

## Սյուժե
Փողոցային պարող Էշը, պարտվել է Streetdance մրցույթին և պահանջում է ռևանշ։ Նա ցանկանում է հավաքել պարի մի խումբ, որին հավասարը չի լինի։ Նա փնտրում է Եվրոպայի ամենատարբեր անկյուններում և գտնում է Եվա անունով մի աղջկա։ Եվան սալսա էր պարում։ Էշը նրա մեջ տեսնում է իր երջանկությունը, իր սեփական պարը և իր հաղթանակը։ Սակայն այս աղջկա սիրտը շահելը այդքան էլ հեշտ չէ։

## Դերակատարներ

## Կարգախոսներ
* «Երկու անգամ ավելի շատ էներգիա և կիրք»։

## Երաժշտություն
### Սաունդթրեք

# *[[Քուին]]* — «We will rock you» (LP & JC remix) (1:02)
# *Angel feat. * — «Go in, go hard» (3:43)
# *[[Ջեսսի Ջեյ]]* — «Domino» (3:20)
# *Sunday Girl* — «High & low» (3:09)
# *Dappy & Brian May* — «Rockstar» (3:37)
# *Դիոն Բրոմֆիլդ* — «Who says you can`t have it all» (3:23)
# *Lloyd Perrin and Jordan Crisp և Anwar «Flitstylz» Burton* — «Invincible» (3:05)
# *[[Թայգա]]* — «Rack city» (3:06)
# *Bodyrox* — «Bow wow wow» (2:13)
# *[[Նիքի Միանժ]]* — «Super bass» (3:21)
# *Rizzle Kicks* — «Mama do the hump» (3:36)
# *[[Դրեյք (ռեփեր)|Դրեյք]], [[Լիլ Ուեյն]] և [[Թայգա]]* — «The Motto» (3:01)
# *Թաիիո Քրուզ* — «Troublemaker» (3:14)
# *Թինչի Ստրայդեր և Փիքսի Լոթ* — «Bright lights» (3:27)
# *Morning Runner* — «Burning benches» (4:08)
# *Wretch 32 և Example* — «Unorthodox» (3:05) 
# *Incredible Bongo Band* — «Apache» (1:13)
# *Chase & Status և Քլեր Մագուայր* — «Midnight caller» (3:39)
# *[[Dev]]* — «Bass down low» (Static Revenger remix) (3:09)
# *Herve* — «Together» (2:37)
# *[[:en:Skepta|Skepta]]* — «Hold on» (Original mix) (3:41)
# *Lloyd Perrin և Jordan Crisp* — «Baudelaires tango no vox» (2:49)
# *Lloyd Perrin և Jordan Crisp* — «Catacombs dance off» (Remix) (4:24)
# *Latin Formation* — «Cuba 2012» (DJ Rebel StreetDance 2 remix) (3:56)
# *Լոս Վան Վան* — «Aqua» (Remix) (3:02)
# *Polluted Mindz* — «Ride my beat» (3:33)

## Ստուդիաներ
* Արտադրություն․ BBC Films, British Film Institute (BFI), Deutsche Filmförderfonds (DFFF), Eagle Pictures, Film1, Square One Entertainment, Vertigo Films
* Էֆեկտներ․ The Brewery

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:IMAX ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Գերմանական երաժշտական ֆիլմեր
Կատեգորիա:Գերմանական մելոդրամա ֆիլմեր
Վաց

**Վաց** (; , , ), քաղաք Հունգարիայի Պեշտ մարզում։ Ունի մոտ 35000 բնակչություն։ Հին անունը եղել է Վացզ։

## Տեղադրություն
Վացը գտնվում է Բուդապեշտից 355 կմ դեպի հյուսիս՝ Դանուբ գետի արևելյան ափին, որտեղ գետը փոխում է ուղղությունը և հոսում դեպի հարավ։ Քաղաքը տեղակայված է  Նասզալի լեռան ստորոտում` Կարպատների հովտում։

## Ժամանակակից Վաց
Վացն առևտրային կենտրոն է, ինչպես նաև Բուդապեշտի բնակիչների համար հայտնի ամառային հանգստավայր։ Եկեղեցին կառուցվել է 1761-1777 թվականներին և նախագծվել է Հռոմի Սուրբ Պետրոսի տաճարի օրինակով։ Եպիսկոպոսական պալատը թանգարան է կառուցում հռոմեական եւ միջնադարյան գտածոների համար։ Քաղաքը նաև հայտնի է 18-րդ դարի հաղթական կամարով և բարոկկո ոճով կառուցված իր գեղեցիկ կենտրոնով։

## Պատմություն
Բնակեցումը Վացում սկսվել է դեռեւս Հռոմեական կայսրության հիմնադրումից առաջ։ 
Վացի Հռոմի կաթոլիկ թեմի եպիսկոպոսները ազդեցիկ էին Հունգարիայի թագավորությունում, նրանցից շատերը ծառայում էին որպես կանցլերներ կամ ավելին, դառնում էին արքեպիսկոպոսներ։

1241 թվականի մարտի 17-ին մոնղոլների հարձակման հետևանքով ամբողջ բնակչությունը կոտորվեց, Վացը դադարեց գոյություն ունենալ և մոնղոլներն այնտեղ ճամբար դրեցին։ Մոնղոլների հեռանալուց հետո Վացը վերակառուցվել և բնակեցվել է գերմանացի գաղութատերերի կողմից։

1541 թվականին տարածքը նվաճվել է Օսմանյան կայսրության կողմից։ Հաբսբուրգյան միապետության Օսմանյան կայսրության դեմ  պատերազմների ժամանակ ավստրիացիները  1597 և 1684 թվականներին հաղթանակներ են տարել օսմանների դեմ։ 
1848-1849 թթ. հունգարական հեղափոխության և անկախության համար պատերազմի ընթացքում հոնվեդսեգները մեծ ճակատամարտից հետո ոչնչացրին քաղաքում տեղակայված ավստրիական ուժերը (ապրիլի 10, 1849թ․), իսկ երկրորդ ճակատամարտն ավարտվեց ռուսների հաղթանակով (հուլիսի 17)։
Երկրորդ համաշխարհային պատերազմի ընթացքում՝ 1944 թվականի դեկտեմբերի 8-ին, Վացը գրավվել է Բանվորա-գյուղացիական Կարմիր բանակի կողմից։

## Ժողովրդագրություն
### Ազգություն
* Հունգարներ - 94.9%
* Գնչուներ - 1.3%
* Գերմանացիներ - 0.5%
* Ռումինացիներ - 0.1%
* Սլովակներ - 0.5%
* Ուկրաինացիներ - 0.1%
* Այլ/չհաշվառված - 4.5%

### Կրոնական դավանանք
* Հռոմի Կաթոլիկ եկեղեցի - 59.4% 
* Արևելյան կաթոլիկ եկեղեցիներ
* Կալվինականություն - 9.3%
* Լյութերականություն  -  3.1%
* Այլ - 1.4%
* Ոչկրոնական - 14.4%
* Չհաշվառված - 11.5%

Ըստ 1910 թվականի մարդահամարի՝ քաղաքի կրոնական կազմն ունի հետևյալ տեսքը՝
* Հռոմի Կաթոլիկ եկեղեցի - 76.3%
* Հրեաներ - 11.2%
* Կալվինականություն - 8.3%
* Լյութերականություն - 2.8%
* Այլ - 1.4%


Hegyes torony.jpg|Սրված աշտարակը
Püspöki székesegyház (7513. számú műemlék).jpg|Վացի տաճարը
Vac triumf.jpg|1764թ․ կայսրուհի Մարիա Թերեզայի այցելության համար պատրաստված հաղթակամարը

## Ծանոթագրություններ

## Արտաքին հղումներ
* Official website of town
* The newsportal
* Live webcam from the square (The yellow building in the background is the town hall)
* Map of Vác 
* Map of the surrounding area 
* Tragor Ignác Museum of Vác
* Katona Lajos Town Library
* Aerial photographs: Vác
* Vác at funiq.hu

Կատեգորիա:Հունգարիայի քաղաքներ
Կատեգորիա:Դանուբի ափին գտնվող քաղաքներ
Հենրիկ Ղահրամանյան

**Հենրիկ Ղահրամանյան**, (), ապրիլյան քառօրյա պատերազմի հերոս, կրտսեր սերժանտ, կապավոր։

## Կենսագրություն
Հենրիկ Ռուդոլֆի Ղահրամանյանը ծնվել է 1996 թվականի նոյեմբերի 28-ին Ռուսաստանում։ 6 տարեկան հասակում ընտանիքի հետ տեղափոխվել է Երևան։ Ապրում էր Մասիս քաղաքում։ Սովորել է Մասիսի թիվ 2 դպրոցում։ Դպրոցն ավարտելուց հետո ընդունվել է քոլեջ հետագայում ուսումը շարունակելու համար։ 2014 թվականին զորակոչվել է բանակ։

## Մարտական գործողություններ
2016 թվականի ապրիլի 2-ին ծավալված մարտական գործողությունների ժամանակ հակառակորդի մեծաքանակ վարձկան դիվերսանտների դեմ մարտնչել է մինչև վերջին փամփուշտը, ոչնչացրել թշնամու բազմաթիվ գրոհայինների։ Այդ կատաղի մարտերից հետո զոհվել է մարտադաշտում։ Արցախի Հանրապետության նախագահ Բակո Սահակյանի հրամանով հետմահու պարգևատրվել է Հայաստանի «Արիություն» մեդալով։

## Պարգևներ
* Հայաստանի «Արիություն» մեդալ
* «Մարտական ծառայություն» մեդալ

## Հուղարկավորություն
Հոգեհանգիստը տեղի է ունեցել 2016 թվականի ապրիլի 8-ին ժամը 17:00-ին, իսկ հուղարկավորությունը՝ 2016 թվականի ապրիլի 9-ին, ժամը 13:00-ին Մասիսի՝ Սուրբ Գևորգ եկեղեցում :

## Ծանոթագրություններ

## Արտաքին հղումներ
* Ապրիլյան պատերազմում զոհված Հենրիկ Ղահրամանյանն այսօր կդառնար 20 տարեկան 
* Հենրիկ Ղահրամանյան
* Ապրիլյան պատերազմի հերոս. Հենրիկ Ղահրամանյան
* Ինչ է պատմում զոհված զինծառայող Հենրիկ Ղահրամանյանի մայրը
* Համ տղա եմ կորցրել, համ մտերիմ ընկեր. Հենրիկ Ղահրամանյանի ընտանիքը չի համակերպվում հերոսի կորստի հետ

Կատեգորիա:Արցախի Հանրապետության զինվորներ
Կատեգորիա:ՀՀ զինվորներ
Քրեական պատմություններ

**Քրեական պատմություններ** կամ **Քրեական պատմություն** (, 1986—1988), հեռուստասերիալ քրեական դրամայի ժանրում, ստեղծված Չակ Ադամսի և Գուստավ Ռեյնինգերի կողմից։

## Սյուժե
1960 - ականների սկզբին Չիկագոյում հայտնվում է նոր հանցախումբ, որը գլխավորում է երիտասարդ ավազակ (գանգստեր) Ռեյ Լուկան։ Ոստիկանության լեյտենանտ Մայք Թորելոն Լուկայի հետ մտնում է դաժան հակամարտության մեջ, որը ձգձգվում է շատ տարիներ։

## Դերերում
* Դենիս Ֆարինա — *[[լեյտենանտ]] Մայք Թորելո*
* Էնտոնի Ջոն Դենիսոն — *Ռեյ Լուկա*
* Ջոն Սանտուչի — *Պոլի Տագլիա*
* Սթիվեն Լենգ — *Դեվիդ Աբրանս*
* Բիլ Սմիտրովիչ — *սերժանտ Դենի Կրայչեկ*
* Բիլ Քլեմպբել — *հետախույզ Ջոուի Ինդելի*
* Պոլ Բատլեր — *հետախույզ Վոլեր Կլեմսոն*
* Սթիվ Ռայան — *հետախույզ Նեյթ Գրոսման*
* Թեդ Լիվայն — *Ֆրենկ Հոլման*
* Էնդրյու Դայս Քլեյ  — *Մաքս Գոլդման*
* Ջոն Պոլիտո — *Ֆիլ Բարտոլի*
* Ժոզեֆ Վայսման — *Մենի վեյսբորդ*
* Դարլեն Ֆլյուդեր — *Ջուլի Թորելո*
* Դրվագային դերերով ֆիլմում հայտնվել են Ջուլիա Ռոբերտս, Քևին Սփեյսի, Քրիստիան Սլեյթեր, Մայքլ Մեդսեն և ուրիշներ։

## Ստեղծում և ցուցադրում
«Քրեական պատմություններ» սերիալը մտածված է Գուստավ Ռեյնիգերի և Չակ Ադամսի կողմից, գործադիր պրոդյուսերը դարձել է Մայքլ Մաննը։ Նկարահանող խմբի մի քանի անդամներ առնչություն ունեին խաղաղության հետ, ինչի մասին պատմում է սերիալը։ Այսպես, Չակ Ադամսը և լեյտենանտ Թորելոյի դերը կատարող Դենիս Ֆարինան ծառայել են Չիկագոյի ոստիկանությունում, իսկ Ջոն Սանտուչին, ով կատարել է Պոլի Թագլիայի դերը, եղել է պրոֆեսիոնալ գող։ Շատ դրվագներ հիմնված են եղել Սանտուչիի կատարած իրական հանցագործությունների վրա։ Հատուկ սերիալի անոնսի համար 1960 - ական թվականների հայտնի երգիչ Դել Շենոնը երգեց իր «Runaway» հին հիթը։

Երկու թռիչքային սերիաները, որոնք նկարահանվել են ռեժիսոր Աբել Ֆերարի կողմից, ցուցադրվել են 1986 թվականի սեպտեմբերի 18 - ին NBC ալիքով։ Սերիալի վերջին սերիան ցուցադրվել է 1988 թվականի մայիսի 10 - ին։ Երկու տարվա ընթացքում ցուցադրվել է քառասունչորս սերիա՝ բաժանված երկու եթերաշրջանների։

Սերիալը ցուցադրվել է Ֆրանսիայում (1988), Գերմանիայում և Մեծ Բրիտանիայում (1989), Շվեդիայում (1991), Իտալիայում, Իսպանիայում, Ֆինլանդիայում։ Ռուսաստանում ցուցադրվել է Ռոսիա 1 հեռուստաալիքով 1993 թվականին, ցուցադրման հովանավորը եղել է ամերիկական Brown & Williamson ծխախոտի ընկերությունը։

## Քննադատություն
Թռիչքային սերիաների ցուցադրումից հետո «Նյու Յորք Թայմս» ամսագիրը ընդգծեց, որ հավաստիության համար սերիալը նման է Էլնոր Լեոնարդի վեպին։

## Ծանոթագրություններ

Կատեգորիա:Անգլերեն հեռուստասերիալներ
Միլաս

**Միլյաս** (, հնում **Միլյասի** — *Μύλασα* կամ *Μύλασσα*), քաղաք Թուրքիայի հարավարևմտյան մասում, Մուղլայի մարզում։ Գտնվում է Էգեյան ծովի ափին՝ Բոդրումի օդանավակայանից 10 կիլոմետր հեռավորության վրա։ Համարվում է Մուղլա քաղաքի արբանյակ քաղաքներից մեկը։ Եղել է Կարիայի և Մենթեշեի մայրաքաղաքը։ Միլյասի տարածքում առկա են 27 հնագիտական վայրեր, ինչը Թուրքիայի մնացած քաղաքների համեմատությամբ ռեկորդային է։

XIII դարի կեսերից Միլյասի շրջակայքը բնակեցվել է թյուրքերով, որոնց գլխավորել է Մենթեշե բեյը։ Միլյասը դարձավ նրանց մայրաքաղաքը, իսկ վարչական կենտրոնը՝ Բեչին ամրոցը, որը գտնվում էր Միլյասից 5 կիլոմետր հեռավորության վրա։ Բնակչությունը՝ ։

1390 թվականին Միլյասը Մենթեշե իշխանության հետ միասին մտել է Օսմանյան կայսրության կազմը։ Սակայն, 12 տարի անց Լենկ Թեմուրը, Անկարայի մոտ տեղի ունեցած ճակատամարտի ժամանակ, վճռորոշ հարված հասցրեց թյուրքական ուժերին։ Միլյասը 1451 թվականին հետ է նվաճվել Մեհմեդ II սուլթանի կողմից։

20-րդ դարի սկզբին, Միլյասի բնակչությունը կազմել է 9 000 մարդ, որից 2900-ը հույներ, մոտ 1000-ը՝ հրեաներ, մնացածը՝ թուրքեր։ Միլյասում բնակվող հույները 1923 թվականին փոխանակվել են Հունաստանում բնակվող թուրքերի հետ։ 1950-ական թվականներին հրեա բնակչությունը արտագաղթել է Իսրայել։

## Ծանոթագրություններ

Կատեգորիա:Ասիայի կաթոլիկ նստավայրեր
Կատեգորիա:Թուրքական ռիվիերա
Կատեգորիա:Թուրքիայի հին հունական հնավայրեր
Կատեգորիա:Թուրքիայի հռոմեական տեղավայրեր
Կատեգորիա:Թուրքիայի հրեական համայնքներ
Կատեգորիա:Թուրքիայի պատմություն
Կատեգորիա:Թուրքիայի քաղաքներ
Կատեգորիա:Մուղլայի մարզի շրջաններ
Կատեգորիա:Փոքր Ասիա
Վիկտորիա աշտարակ

**Վիկտորիա աշտարակ** (), աշտարակը գտնվում է Վեստմինստերյան պալատի հարավարևելյան անկյունում, Լոնդոն։ Ինչպես և ամբողջ պալատը կառուցվել է նեոգոթիկ ճարտարապետական ոճով, ճարտարապետ Չարլզ Բերիի կողմից։ Աշտարակը պալատի աշտարակներից ամենաբարձրն է, բարձրությունը — 98.45 մ (323 ֆուտ), հայտնի է Էլիզաբեթի աշտարակը (Բիգ Բեն), որը Վիկտորիա աշտարակից ցածր է 2 մետրով։ Իր կառուցման ժամանակ այն եղել է ամենաբարձր քառակուսի աշտարակը։

Աշտարակը կոչվել է այդպես, ի պատիվ Վիկտորիա թագուհու, որը 1843 թվականի դեկտեմբերի 22-ին դրել է հիմքի առաջին քարը, սակայն նախագծի համաձայն աշտարակը պետք է անվանվեր *Թագավորական աշտարակ* (): Աշտարակը ամբողջությամբ կառուցվել է 1860 թվականին։ Աշտարակը կանգնեցվել է խորհրդարանի արխիվային փաստաթղթերի պահպանման համար։ 1834 թվականի հրդեհի ժամանակ  այրվել էին բոլոր փաստաթղթերը, միևնույն ժամանակ Համայքային պալատի և Լորդերի պալատի փաստաթղթեր էին այրվել, փաստաթղթերի մի մասը պահված էր եղել Զարդերի պալատում և չէր այրվել։

Չարլզ Բերիի հետ համատեղ, աշտարակի նախագծմանը մասնակից է եղել Օ. Ուելբի Նորթմորը, որն էլ հենց եղել է հիմնական նախագծի հեղինակը։ 14 հարկերից 12-ը զբաղեցնում են արխիվային Լորդերի պալատը և Միացյալ Թագավորության համայնքների պալատը։ Փաստաթղթերի պահպանման և տեղի բերելավման համար տարվել են երկու խոշոր վերանորոգումներ, առաջինը 1948-1963 թվականներին և երկրորդը 2000—2004 թվականներին։

Նաև պալատում  է գտնվում *Sovereign´s Entrance* (Գերիշխանության մուտք) կոչվող շքամութքը, որտեղից խորհրդարան է մտնում թագավորը կամ թագուհին նիստերի բացման ժամանակ։ Պալատում միապետի ժամանման ժամանակ դրոշաձողի վրա բարձրացնում են *Royal Standard* (Թագավորական ստանդարտ) — Բրիտանիայի թագավորի կամ թագուհու պաշտոնական դրոշը։ Մնացած օրերին բարձրացնում են *Union Jack* — Մեծ Բրիտանիայի դրոշը։

## Պատկերասրահ

Պատկեր:Buxton Memorial 50577.jpg|
Պատկեր:León del Palacio de Westminster.JPG|
Պատկեր:Palace of Westminster 2011-06 01.jpg|
Պատկեր:Londres 135..jpg|
Պատկեր:Victoria Tower Gardens 2011 02.jpg|
Պատկեր:Palace of Westminster from London Eye.jpg|
Պատկեր:Victoria Tower west side statues.jpg|
Պատկեր:Victoria Tower London GB.jpg
Image:The base of Victoria Tower on Abingdon Street.jpg|
Image:The Entrance to Victoria Tower looking north.JPG|
Torre Victoria, Palacio de Westminster, Londres, Inglaterra, 2014-08-07, DD 019.JPG
Torre Victoria, Palacio de Westminster, Londres, Inglaterra, 2014-08-07, DD 021.JPG
Torre Victoria, Palacio de Westminster, Londres, Inglaterra, 2014-08-07, DD 022.JPG


## Ծանոթագրություններ

Կատեգորիա:Լոնդոնի շենքեր և կառույցներ
Կատեգորիա:Մեծ Բրիտանիայի աշտարակներ
Կատեգորիա:Մեծ Բրիտանիայի տեսարժան վայրեր
Կատեգորիա:Նեոգոթիկա
Յակուձա (ֆիլմ)

**«Յակուձա»** (), 1974 թվականի ԱՄՆ-ի և Ճապոնիայի համատեղ արտադրության գեղարվեստական, գանգստերական ֆիլմ՝ նկարահանված ռեժիսոր Սիդնի Փոլաքի կողմից։ Ֆիլմում գլխավոր դերերը կատարել են Ռոբերտ Միտչեմը, Կեն Տեկակուրան, Բրայան Կիթը, Հերբ Էդելմեն, Կեյկո Կիսին և Ռիչարդ Ջորդանը։ Ֆիլմի պրեմիերան կայացել է 1974 թվականի դեկտեմբերի 28-ին Ճապոնիայում։

## Սյուժե
Հարի Կիլմերը ստիպված էր վերադառնալ Ճապոնիա, որտեղ նա մի ժամանակ եղել էր, որ փրկի իր ընկեր Ջորջ Տաների աղջկան, ով ճապոնական մաֆիայի՝ Յակուձայի ձեռքն էր ընկել։ Հարիին ճանապարհում է իր օգնական-թիկնապահ Դաստին։
Հարին առաջին անգամ հայտնվել է Ճապոնիայում Առաջին համաշխարհային պատերազմի ժամանակ։ Նա նույնիսկ սիրահարվել էր ճապոնացի Էյկո Տանակին, ում եղբայրը՝ Կեն Տանական, ինչպես պարզվեց խաբեբա էր։ Հարին Էյկոյին առաջարկություն արեց, սակայն նա մերժեց նրան։ Դրանից հետո Հարին վերադարձավ ԱՄՆ։

## Դերերում
* Ռոբերտ Միտչեմ — *Հարի Կիլմեր*
* Կեն Տեկակուրա — *Կեն Տանակա*
* Բրայան Կիթ — *Ջորջ Տաներ*
* Հերբ Էդելմեն — *Օլիվեր Վիտ* (որպես Հերբերտ Էդելման)
* Կեյկո Կիսի — *Էյկո Տանակա*
* Ռիչարդ Ջորդան — *Դաստի*
* Ջեյմս Շիգետա — *Գորո*
* Էյձի Օկադա — *Տոսիրո Տոնո*
* Քրիստինա Կոկուբո — *Հանակո*
* Կյոսուկե Մասիդա — *Դզիրո Կատո*

## Նկարահանող խումբ
* Սցենարի հեղինակներ․ Լեոնարդ Շրեդեր, Փոլ Շրեդեր և Ռոբերտ Տաուն
* Ռեժիսոր․ Սիդնի Փոլաք
* Օպերատորներ․ Դյուք Կելեգեն և Կոձո Օկաձակի
* Մոնտաժ․ Դոն Գիդիչե, Թոմաս Ստեմֆորդ և Ֆրեդրիկ Ստայնկամպ
* Կոմպոզիտոր․ Դեյվ Գրուզին
* Նկարիչ․ Սթիվեն Գրամս
* Պրոդյուսեր․ Սիդնի Փոլաք

## Այլ անվանումներ
*  The Yakuza
* Якудза
*  Brotherhood of the Yakuza
*     Yakuza
*  Yakusa
*  Operação Yakuza
*  Yakuza — blodets brödraskap
*  Yakuza — samuraitten kirous

## Ծանոթագրություններ

## Արտաքին հղումներ
* 
* «Якудза» на сайте ВидеоГид 

Կատեգորիա:1970-ականների անգլերեն ֆիլմեր
Կատեգորիա:1974 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ճապոնական մարտաֆիլմեր
Կատեգորիա:Ճապոներեն ֆիլմեր
Կատեգորիա:1970-ականների ամերիկյան ֆիլմեր
Դ օր (հեռուստասերիալ)

**Դ օր** (), հարավկորեական հեռուստասերիալ նկարահանված 2015 թվականին։ Այն ցուցադրվել է jTBC հեռուստաալիքով ուրբաթ և շաբաթ օրերին ժամը 20:40։ Սերիալը բաղկացած է 20 էպիզոդներից, իսկ ցուցադրումը սկսվել է 2015 թվականի սեպտեմբերի 18-ին։

## Սյուժե
Դժվար է պատկերացնել, որ այնպիսի քաղաքում, ինչպիսին Սեուլն է, հենց կենտրոնում կարող էր երկրաշարժ լինել։ Բարձր երկնաքերերը, որոնք հասնում  էին մինչև ամպեր, թվում են կայուն և դիմացկուն։ Փրկարարներն էլ հասնում են զանգից րոպեներ անց։ Եթե նույնիսկ ինչ֊որ բան պատահի, կառավարությունը չի թողնի իր բնակչությանը, հիվանդանոցներում կխնամի վիրավորներին, կապահովի ժամանակավոր արյունով և ուտելիքով։  Մեկ օր էլ երկրաշարժ տեղի ունեցավ, որի հետևանքները սարսափելի էին։

Քչերը գիտեն, որ ծայրահեղ իրավիճակների պահուստների գինը շատ բարձր է, այդ պատճառով կազմակերպությունների և հիվանդանոցների մեծամասնությունը, որոնց օրենքը պարտադրում է պահպանել ռեսուրսները, նախընտրում են վճարել տուգանք և անիմաստ չզբաղեցնել պահեստները։ Լուրջ խնդիրներին անպատրաստ շենքերը փլուզվել են, ինչպես թղթե տնակները։ Ճանապարհները արգելափակված են, կամուրջը փլվել է, փրկարարները չէին կարողանում հասնել մարդկանց, ովքեր մահանում էին փլատակների տակ և հրդեհների ժամանակ։ Ավելին, անջատել էին նրանց ջուրը, քանի որ կառավարության տեսանկյունից քաղաքացիներին փրկելն ավելի շահավետ է, քան հանգեցնել այրվող տները և ունեցվածքը։

Ամենադժվար իրավիճակը հիվանդանոցներում էր։ Բժիշկ Լի Հե Սունգը մի քանի տարի առաջ ծնողների հետ ավտովթարի է երթարկվել։ Հայրը մահացել է նրա աչքերի առաջ։ Այժմ  երիտասարդը համոզված է, որ պետք է փրկի որքան հնարավոր է շատ մարդկանց, քանի որ յուրաքանչյուրը ունի ապրելու իրավունք։ Միայն թե հիվանդանոցի ղեկավարությունը այլ կարծիքի է. անխոհեմ հերոսությունը միայն տհաճությունների պատճառ կդառնա։ Այդ պատճառով հիվանդանոցի տնօրենը որոշում է փակել հիվանդանոցը երկրաշարժից անմիջապես հետո։

Հասկանալով, որ այսպիսի արհավիրքից հետո մարդկանց շատ է անհրաժեշտ բժիշկների օգնությունը, նրանք այլևս գնալու տեղ չունեն, իրենց տները ավերված են, Հե Սունգը ամբողջ ուժերով փորձում է հիվանդանոցը բաց պահել, որքան հնարավոր է երկար։ Պետք է դիմանալ ընդամենը 72 ժամ, որից հետո ճանապարհները կմաքրվեն և օգնությունը կհասնի։ Բայց դրանք կլինեն շատ երկար երեք օրեր աշխարհում աղետից հետո, որտեղ յուրաքանչյուրը պետք է մտածի իր մասին, պահուստները վերջանում են, էլեկտրաէներգիա արտադրում է միայն տեղի գեներատորը, դեղորայքը գրեթե վերջացել է, իսկ հիվանդները անընդհատ ավելանում են։

## Դերերում
### Գլխավոր դերերում
* Կիմ Յանգ Կվանգ - Լի Հե Սունգ
* Ջունգ Սո Մին - Ջունգ Դոլ Մի
* Հա Սոկ Ջին - Հան Ու Ջին

### Երկրորդական դերերում
*Կիմ Կի Մու - Չա Կի Ունգ
*Կիմ Ջունգ Հվա - Ըն Սո Յուլ
*Կիմ Սանգ Հո - Չոի Իլ Սուբ
*Կիմ Հե Ըն - Կանգ Ջու Րան
*Սոնգ Ջի Հո - Լի Ու Սունգ
*Յուն Ջու Հի - Պակ Ջի Նա
*Լի Գունգ Յանգ - Պակ Գըն
*Չա Ին Փյո - Կու Ջա Հյուկ
*Լի Սունգ Յոլ - Ան Դե Գիլ
*Կո Կյու Փիլ
*Ջունգ Յուն Սուն
*Հան Սո Ջին

## Վարկանիշ
*Աղյուսակում  **կապույտ թվերը** ցույց են տալիս ամենացածր վարկանիշը հոկտեմբերի իսկ  **կարմիր թվերը** ամենաբարձր վարկանիշը։

## Արտասահմանյան ցուցադրում
*  – GMA Network – 23 հունվարի 2017 թվայան (***"The Big One"*** անվանումով)

## Ծանոթագրություններ

## Արտաքին հղումներ
*  

Կատեգորիա:2015 հեռուստասերիալներ
Կատեգորիա:Հարավկորեական հեռուստասերիալներ
Սոֆյա Բուտելա

**Սոֆիա Բուտելա** (, ), ֆրանսիացի պարուհի և դերասանուհի, համարվում է Nike ընկերության դեմքը։

## Կենսագրություն
Սոֆիա Բուտելան ծնվել է 1982 թվականի ապրիլի 3֊ին Ալժիրի Բաբ֊Էլ֊Ուեդ քաղաքում։ Նրաա հայրը կոմպոզիտոր Սաֆի Բուտելան է։ 5 տարեկանից նա զբաղվում էր բեմադրությամբ։ 10 տարեկանում նրա ընտանիքը տեղափոխվեց Ֆրանսիա։ Դպրոցում Սոֆիան զբաղվում էր գեղարվեստական մարմնամարզությամբ (Ֆրանսիայի առաջնությունում զբաղեցրել է 2֊րդ հորիզոնականը)։

Միաժամանակ զբաղվել է և՛ հիփ-հոփով, և՛ փողոցային պարերով։ Պարել է «*Vagabond Crew»* խմբում։ 2006 թվականին հաղթել է *World Championship HipHop Battle*-ը։ Ավարտել է Բերքլիի երաժշտական քոլեջը։

Բլանկա Լիի հետ աշխատել է բեմադրությունների վրա (աշխատանքներից են *Daft Punk֊ի «Around the world»* երգի տեսահոլովակի բեմադրությունը), նկարահանվել է գովազդային տեսահոլովակներում։ 2002 թվականին նկարահանվել է «*DJ: Le Defi»*, հետագայում «*Permis d’aimer»* և «*Les Cordier: juge et flic»* ֆիլմերում։

2005 թվականին նկարահանվել է «*Nikewoman»* գովազդային հոլովակում, իսկ 2006 թվականին դարձել է *Nike* ապրանքանիշի դեմքը։

Ջեյմի Քինգի հետ աշխատել է «*RockStar Workout*» տեսահոլովակի բեմադրության վրա։ Հետագայում դարձել է Մադոննայի պարային խմբի անդամը և նկարահանվել է նրա «*Hung up»* և «*Sorry»* երգերի տեսահոլովակներում։ Նա նաև աշխատել է Ռիհաննայի, Մրայա Քերիի, Ջասթին Թիմերլեյքի, Բրիթնի Սփիրսի, Jamiroquai֊ի, Bodyrockers֊ի, Black Eyed Peas֊ի և այլ արտիստների հետ։

2009 թվականին նրանք հրավիրել են Մայքլ Ջեքսոնին պարային խումբ, սակայն նա ստիպված եղավ հրաժարվել, քանի որ այդ շրջագայության ամսաթիվը համապատասխանում էր Մադոննայի շրւագայության հետ։

2011 թվականի փետրվարին նկարահանվել է Մայքլ Ջեքսոնի մահվանից հետո նկարահանված «*Hollywood Tonight*» երգի տեսահոլովակում։

2012 թվականին նկարահանվել է «Փողոցային պարեր 2», որտեղ նա մարմավորում է Եվային, մի աղջկա, ով ֆիլմի գլխավոր հերոսին լատինոաերիկան պարեր է սովորեցնում և օգնում է նրան հաղթել պարային մրցաշարում։ 2015 թվականին նկարահանվել է «Քինգսման․ գաղտնի ծառայություն» ֆիլմում։ 2016 թվականին նկարահանվել է «Սթարտրեկ։ Անվերջություն» ֆիլմում։ 2017 թվականին Թոմ Կրուզի հետ միասին նկարահանվել է «Մումիա» ֆիլմում։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիացի դերասանուհիներ
Կատեգորիա:Ֆրանսիացի մոդելներ
Կատեգորիա:Ֆրանսիացի պարուհիներ
Ծրագրավորման միջազգային ուսանողական մրցույթ

մինի|աջից|ICPC-ի լոգո
**Միջազգային ուսանողական ծրագրավորման մրցույթը (**), ծրագրավորման ամենամյա մրցույթ աշխարհի տարբեր համալսարանների միջև։ Մրցույթը հովանավորում է IBM-ը։ Գլխավոր շենքը գտնվում է Բեյլորյան համալսարանում, ղեկավարում  է  ICPC-ի գործադիր տնօրեն և նույն համալսարանի պրոֆեսոր Վիլյամ Փուչերը։ ICPC-ն գործում է վեց մայրցամաքների ինքնավար մարզերում Հաշվողական համակարգերի ասոցիացիայի (ACM) հովանու ներքո և առաջնորդվում է ICPC- ի քաղաքականության և ընթացակարգերի համաձայն, որոնք հրապարակվում են ICPC-ի շտաբի պաշտոնական կայքում։

## Պատմություն
ICPC-ի առաջին մրցույթը տեղի է ունեցել 1970 թվականին Տեխասի A&M համալսարանում, հյուրընկալել է «Իփսիլոն Պի Էպսիլոն» համակարգչային գիտության պատվավոր միությունը։ Սկզբում այն անվանվել է Տեխասի ուսանողական ծրագրավորման առաջնություն և յուրաքանչյուր համալսարան ներկայացել է մինչև հինգ մասնակցով։

## Մրցույթի կանոններ
ICPC-ն թիմային մրցույթ է։ Ներկայիս կանոններով՝ յուրաքանչյուր թիմ պետք է ունենա երեք ուսանող։ Մասնակիցները պետք է լինեն համալսարանի ուսանող, որոնց համալսարանային կրթությունը տևել է հինգ տարուց պակաս։ Ուսանողները, ովքեր երկու անգամ մասնակցել են Աշխարհի եզրափակչին կամ հինգ մարզային փուլերի, այլևս իրավունք չունեն մասնակցել մրցույթին։

Մրցույթի ընթացքում թիմերին տրվում է հինգ ժամ՝ լուծելու ծրագրավորման 8-15 խնդիրներ (հիմանակում ութ՝ մարզային փուլում, տասնհինգ՝ եզրափակիչ փուլում)։ Նրանք պարտավոր են  լուծումները ուղարկել C, C++, Ջավա կամ Python լեզուներով (երաշխավորված չէ, որ բոլոր խնդիրները լուծելի են Python-ով)։ Ծրագրերը աշխատեցնում են թեստային տվյալների վրա։ Եթե ծրագիրը սխալ պատասխան է վերադարձնում, այդ թիմն զգուշացվում է և կարող է ուղարկել ուրիշ լուծում։

Օրինակ, ենթադրենք մի իրավիճակ, երբ երկու թիմ՝ Կարմիր և Կապույտ, հավասար քանակով խնդիրներ են լուծել։ Կարմիր թիմը Ա և Բ խնդիրների
լուծումներն ուղարկել է մրցույթի սկսելուց հետո 1:00 և 2:45 ժամանակում և ուղարկել Գ-ի սխալ լուծում, բայց դա հաշվի չի առնվել, քանի որ նրանք լիովին չեն լուծել խնդիրը։ Կապույտ թիմը Ա և Գ խնդիրների լուծումներն ուղարկել է մրցույթի սկսելուց հետո 1:20 և 2:00 ժամանակում և ուղարկել է Գ խնդրի սխալ լուծում։ Կարմիր թիմի համար ընդհանուր ժամանակը կազմել է 1:00+2:45=3:45, իսկ Կապույտի համար՝ 1:20+2:00+0:20=3:40։ Կապույտ թիմը գերազանցում է իր լրացուցիչ ցուցանիշներով։

Ծրագրավորման այլ մրցույթներ (օրինակ՝ Ինֆորմատիկայի Միջազգային Օլիմպիադա) հետ համեմատած՝ ICPC-ին բնորոշվում է խնդիրների մեծ քանակով (8 կամ ավելի խնդիր 5 ժամում)։ Մյուս առանձնահատկությունն այն է, որ յուրաքանչյուր թիմի հատկացվում է մեկ համակարգիչ, իսկ թիմը բաղկացած է երեք ուսանողներից։ Դա ժամանակի սղությունը դարձնում է ավելի մեծ։ Լավ թիմային աշխատանքը և ճնշմանը դիմակայելու ունակությունը հարկավոր են հաղթանակին հասնելու համար։

## 2017 թվականի եզրափակչի արդյունքները

2017 թվականի աշխարհի եզրափակչում, Scenery-ին միակ չլուծված խնդիրն է։

## Հաղթողները

## Ծանոթագրություններ

Կատեգորիա:Ծրագրավորման մրցույթներ
Ադեմիր

**Ադեմիր Մարկես դե Մենեզիս** (, ), բրազիլացի ֆուտբոլիստ, Բրազիլիայի հավաքականի պատմության մեջ լավագույն հարձակվողներից մեկը։

## Կենսագրություն
Ադեմիրը 14 տարեկաներ, երբ 1937 թվականին հաճախեց ֆուտբոլի։ Երիտասարդական չեմպիոնի նահանգային տիտղոսը նվաճելուց հետո, նա նվաճեց բարձր տարիքային խմբի ևս երկու տիտղոս։ Նրան գնել է «Վասկո դա գաման»։ 1946 թվականին նրան գնել է «Ֆլումինենսեն»։ Նույն թվականին ակումբը հասել է չեմպիոնության։ 1948 թվականին նա վերադարձել է «Վասկո դա գամա», որպեսզի այնտեղից այլ տեղ չմեկնի, մինչև իր կարիերայի ավարտը։ 1948 թվականին «Ադմիրալները» Հարավային Ամերիկայի երկրների չեմպիոնական մրցաշարը (Լիբերտադորեսի գավաթի նախատիպը)։ 1949-ին նրանք Ռիոյում առաջին տեղը գրավեցին, 1950-ին պահպանեցին իրենց տիտղոսը, իսկ Ադեմիրը երկու անգամ ճանաչվեց լավագույն ռմբարկու։

## Գործունեությունը հավաքականում
Խփելով վեց խաղերում 8 գնդակ, Ադեմիրը 1950 թվականին Բրազիլիայում դարձել է աշխարհի առաջնության լավագույն ռմբարկու։ Սակայն դա չօգնեց հավաքականին դառնալ ուժեղ թիմ։ Վճռական խաղում ուրուգվացիները առաջին տեղը գրավեցին։ 1954 թվականի աշխարհի առաջնությանը ստացել է վնասվածք։ Իսկ մեկ տարի անց նա որոշեց, որ ֆուտբոլը լքելու ժամանակն է։ Այն ժամանակ նա ասաց. «Ֆուտբոլից հրաժարվել պետք է մինչև նա քեզնից կհրաժարվի»։ 1956 թվականին նա ևս մի քանի անգամ դաշտ է դուրս եկել «Սպորտ» (Ռեսայֆում) ակումբի կազմում, որտեղ ինքը սկսել էր իր կարիերան։ Կարիերայի ավարտելուց հետո նա փորձել է աշխատել որպես մարզիչ՝ «Վասկո դա գամա»-ում (1967 թվական), բայց շատ արագ հրաժարվեց հետագա շարունակման գործում։ Նա իրեն գտավ ռադիոմեկնաբանի դերում։ Կյանքից հեռացավ 1996 թվականի մայիսի 11-ին՝ 73 տարեկան հասակում։

## Ձեռքբերումներ
### Թիմային
* Ամերիկայի գավաթը։ 1949
* Ֆուտբոլի աշխարհի առաջնությունը։ 1950
* Կարիոկա գավաթը։ 1945, 1946, 1949, 1950, 1952
* Փերնաբուքոյի գավաթը։ 1939, 1940, 1941
* Հարավային Ամերիկայի երկրների Չեմպիոն։ 1948
### Անձնական
* Ռիոյի առաջնության լավագույն ռմբարկու։ 1949 (30 գոլ), 1950 (25 գոլ)
* Աշխարհի առաջնության լավագույն ռմբարկու։ 1950 (8 գոլ)
* 34-ամյա ֆուտբոլիստը 20-րդ դարի հարավամերիկյան ֆուտբոլի պատմության մեջ
* Հարավային Ամերիկայի միակ ֆուտբոլիստն է, ով Ամերիկայի Գավաթի եզրափակիչ խաղում հեթ-տրիկ է գրանցել (Ամերիկայի գավաթ 1949)։

## Ծանոթագրություններ

## Արտաքին հղումներ
* Биография на сайте «Спорта»
* Queixada — Ademir Marques de Menezes  — биография на сайте «Васко»

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սեադ Կոլաշինաց

**Սեադ Կոլաշինաց** (;, հունիսի 20, 1993, Կարլսրուե, Գերմանիա), բոսնիացի ֆուտբոլիստ, աջ պաշտպան։ Հանդես է գալիս անգլիական «Արսենալ»-ի և Բոսնիա և Հերցեգովինայի ազգային հավաքականի կազմում։

## Ակումբային կարիերա
### «Շալկե 04»
Գերմանական ակումբի ակադեմիայի կազմում մեկ մրցաշրջան անցկացնելուց հետո Սեադը հրավիրվել է «Շալկե 04»-ի երիտասարդական թիմ։ Թիմի կազմում 8 հանդիպում անցկացնելուց և 2 գոլի հեղինակ դառնալուց հետո ֆուտբոլիստը տեղափոխվել է հիմնական կազմ։

Թիմի կազմում իր նորամուտը Սեադը նշել է 2012 թվականի սեպտեմբերի 15-ին՝ Բունդեսլիգայի շրջանակներում կայացած «Գրոյտեր Ֆյուրտ»-ի դեմ խաղում։ Հանդիպումն ավարտվել է 2-0 հաշվով։ 2012 թվականի դեկտեմբերին նա իր դեբյուտն է նշել Չեմպիոնների լիգայի շրջանակներում՝ «Մոնպելիե»-ի դեմ խաղում, որն ավարտվել է 1-1 հաշվով։

2013 թվականի հունիսին Սեադ Կոլաշինացը երկարաձգել է իր պայմանագիրը մինչև 2017 թվականի հունիսը։

### «Արսենալ»
2017 թվականի հունիսի 6-ին Սեադ Կոլաշինացն ազատ գործակալի կարգավիճակով միացել է անգլիական «Արսենալ»-ին։ Նա եղել է անգլիական ակումբի այդ ամառվա առաջին ձեռքբերումը։

## Միջազգային կարիերա
Կոլաշինացը Բոսնիա և Հերցեգովինայի հավաքականի կազմում իր նորամուտը նշել է 2013 թվականի նոյեմբերի 8-ին՝ Արգենտինայի հավաքականի դեմ խաղում։ Հանդիպումն ավարտվել է 2-0 հաշվով՝ արգենտինացիների հաղթանակով։

Կոլաշինացը Բոսնիա և Հերցեգովինայի հավաքականի կազմում մասնակցել է ԱԱ 2014-ին։

## Վիճակագրություն
### Ակումբային

### Միջազգային

## Ձեռքբերումներ
* Բունդեսլիգայի խորհրդանշական հավաքական - 2016/17

## Ծանոթագրություններ

## Արտաքին հղումներ
* Էջը «Շալկե 04»-ի պաշտոնական կայքում 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ